ΓΡΑΠΤΗ ΕΡΩΤΗΣΗ P-1247/00

υποβολή: Pasqualina Napoletano (PSE) προς την Επιτροπή

(11 Απριλίου 2000)

Θέμα: Απαγωγές παιδιών σομαλικής καταγωγής από ανάδοχες ιταλικές οικογένειες

Τα τελευταία χρόνια, σημειώθηκαν πολυάριθμα κρούσματα απαγωγών παιδιών, κυρίως σομαλικής εθνικότητας που είχαν ανατεθεί σε ανάδοχες ιταλικές οικογένειες, εκ μέρους των γονέων (πραγματικών ήποτιθέμενων) που τα οδήγησαν παράνομα σε άλλες χώρες (μεταξύ των οποίων και διάφορα κράτη μέλη της Ευρωπαϊκής Ένωσης).

Σε ορισμένες περιπτώσεις στάθηκε δυνατό να εντοπιστούν τα παιδιά αυτά αλλά, οι οικογένειες οι οποίες τα είχαν αναλάβει προηγουμένως, αντιμετώπισαν μεγάλες δυσκολίες στην προάσπιση των δικαιωμάτων των ανηλίκων αυτών απέναντι στις δικαστικές αρχές ορισμένων κρατών μελών.

Υπάρχουν βάσιμεςπόνοιες ότι, σε πολλές περιπτώσεις, οι εν λόγω ανήλικοι απήχθησαν όχι από τους πραγματικούς γονείς αλλά από τρίτους που σκόπευαν να τα εκμεταλλευτούν.

Ειδικότερα, προέκυψαν πολλά προβλήματα εξαιτίας του ότι, σε ορισμένες περιπτώσεις, οι διατάξεις της Σύμβασης της Χάγης που αφορούν τις διεθνείς απαγωγές παιδιών δεν έχουν τεθεί πλήρως σε εφαρμογή, γεγονός το οποίο έχει προξενήσει δυσκολίες στην εξακρίβωση της μεταχείρισης των παιδιών και του κατά πόσον είναι σε καλήγεία, καθώς και στην άσκηση του δικαιώματος επίσκεψης των παιδιών και στη διασφάλιση του επαναπατρισμού των ανηλίκων, όπως προβλέπει η Σύμβαση. Τούτο οφείλεται στη στάση των δικαστικών αρχών σε ορισμένα συμβαλλόμενα κράτη ναπεισέλθουν στην ουσία των διατάξεων περί επιμέλειας, παραβιάζοντας κατάφορα το πνεύμα της Σύμβασης, η οποία περιορίζει τη δυνατότητα επανεξέτασης των διατάξεων που αφορούν την επιμέλεια μόνο για ορισμένες ειδικές περιπτώσεις.

Έχονταςπόψη τα προαναφερθέντα:

- Θα μπορούσε άραγε να αναφέρει η Επιτροπή ποια μέτρα σκοπεύουν να λάβουν τα θεσμικά όργανα της Ένωσης προκειμένου να διασφαλιστεί μια αποτελεσματική δικαστική συνεργασία στον τομέα των διατάξεων περί επιμέλειας και διεθνών απαγωγών παιδιών;

- Ποια μέτρα σκοπεύουν να λάβουν τα θεσμικά όργανα της Ένωσης προκειμένου να διασφαλιστεί η εναρμόνιση των κανόνων που ισχύουν στα κράτη μέλη στον τομέα της αναγνώρισης της επιμέλειας των ανηλίκων;

- Τι μέτρα σκοπεύουν να λάβουν τα θεσμικά όργανα της Ένωσης προκειμένου να διασφαλίσουν την πλήρη και αποτελεσματική, εκ μέρους των αρχών των κρατών μελών, εφαρμογή τωνφισταμένων διεθνών συμφωνιών (Σύμβαση της Χάγης και άλλων);

Απάντηση του κ. Vitorino εξ ονόματος της Επιτροπής

(23 Μαΐου 2000)

Για το θέμα της λήψης μέτρων έτσι ώστε να εξασφαλισθεί η δικαστική συνεργασία όσον αφορά τις διεθνείς απαγωγές ανηλίκων, η Επιτροπή δεν προβλέπει προς το παρόν να λάβει ειδικά μέτρα για το θέμα αυτό.

Όσον αφορά τον εναρμονισμό των διατάξεων των κρατών μελών για την αναγνώριση της επιμέλειας των ανηλίκων, πρέπει να σημειωθεί ότι μεταξύ των προγραμμάτων της η Επιτροπή προβλέπει σειρά μέτρων για την αμοιβαία αναγνώριση στον τομέα του αστικού δικαίου του οποίου μέρος αποτελεί το οικογενειακό δίκαιο. Εξάλλου, θα πραγματοποιηθεί σεμινάριο στο Παρίσι στις 3 και 4 Ιουλίου 2000 με τη συμμετοχή της Επιτροπής για να συζητηθεί το θέμα της αμοιβαίας αναγνώρισης. Στο πλαίσιο αυτό, η γαλλική προεδρία θα κινήσει κατά προτεραιότητα πρωτοβουλία για ευρωπαϊκό εκτελεστό τίτλο για τα οικογενειακά προβλήματα (δικαίωμα επίσκεψης).

Όσον αφορά τα μέτρα που πρέπει να ληφθούν για να εξασφαλισθεί η τήρηση από τα κράτη μέλη της Σύμβασης της Χάγης, η Επιτροπή δεν μπορεί να επιβάλει στα κράτη μέλη την ορθή εφαρμογή της σύμβασης αυτής.